બોંડને ગયે કેટલાક મહિનાઓ થયા હશે. પાનખરના અંતે એ પરત આવ્યા, ત્યારે ખૂબ જ ઉત્સાહ સાથે એ કેટલાયે સમાચારો લઈને આવ્યા હતા. એ અને ડૉ. ડોમિનીગ્ઝ નવા દવાખાના માટે જગ્યા શોધવા માટે ટેકરીઓ, ખીણો અને જંગલોમાં માઇલો સુધી રખડી ચૂક્યા હતા, અને છેવટે સેબુ શહેરથી દસ-બાર કિલોમિટર દૂર એક જગ્યા નક્કી લીધી હતી. કામકાજ શરૂ થઈ ગયું હતું. પીટ બ્રાંટે મારા ખબરઅંતર પૂછાવ્યા હતા. સેબુમાં બાંધકામની દેખરેખ રાખવાનું કામ એમણે સંભાળી લીધું હતું.